《偈颂一百零二首 其六十九》
宋代·释慧远

虎穴魔宫阔步挨，犁耕拔舌待君来。摩云鼻孔须胡口，闹里相逢鬼擘开。

不离刀山居马腹，便从炉炭入驴胎。一句子，不须猜，延宾岂在预安排。

换手搥胸何处去，虾蟆头上戴青苔。

作者简介：释慧远，青原下八世，双泉郁禅师法嗣。住鼎州（今湖南常德）德山。事见《五灯会元》卷一五。今录诗二首。